20. schôdza NR SR - 1.deň - A. dopoludnia
Dátum: 2024-09-12
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

102. Kolegovia, kolegyne, dovoľte, aby som sa vyjadril za náš poslanecký klub a vy, pani kolegyňa, prepáčte, nepoznám, ako sa voláte a odpustite mi, že počas tohto vystúpenia sa k vám budem obracať ako na Tibora Gašpara, lebo ten zbabelo zdrhol, lebo bojí sa, aby som ho konfrontoval s tým, lebo absolútne najzákladnejšia vec dnes by mala byť otázka, že pozri, kto to hovorí. A ten zločinec sa radšej spakoval a opäť sa zakryl ženou, čiže vami. Čiže prepáčte, pán, pani, že budete pre mňa dnes Tibor Gašpar. Možno na začiatok, aj to tu zaznelo, aj v Šimečkovom prejave, že prečo tu vlastne Fico, prečo to Fico robí, že či to je pomsta. Ja vás chcem upozorniť, alebo chcem vám povedať svoj, jak sa to tu dnes hovorí, hodnotiaci úsudok? Nie, nie je to pomsta. Je to dokonalá stratégia. A ja si myslím, že veľmi dobrá stratégia, ako vyhrať voľby a preto to Fico, Gašpar a podobní zločinci, ktorí nám vládnu, robí. Nie je podstatné, že či boli dotácie, neboli dotácie, predsa zlodeji, ktorí sa pricucali na štátne peniaze jak teľa na kravský, kravské vemeno, nemôžu kritizovať niekoho, kto si cucká milióny, keď oni cuckajú dlhé roky miliardy. Čiže o tomto to určite nie je. Je to stratégia, lebo Fico veľmi dobre vie, že vo voľbách, budúcich, môže uspieť vtedy, keď bude strašiť Progresívnym Slovenskom a ideológiou, ktorú zastávate. A to vám chcem aj prehovoriť do duše, aby ste to vyškrtli z vášho programu, keď chcete túto stratégiu Ficovi prekaziť. Kým vy budete mať v programe, že chcete dievčatám, neplnoletým, umožniť, aby chodili na utajené potraty bez vedomia ich rodičov a ešte im to preplatíte, dovtedy bude môcť Fico vami strašiť. Dovtedy bude potrebovať vyrábať z Progresívneho Slovenska strašiaka, lebo potrebuje dve skupiny voličov pri tých voľbách, aby prišli k voľbám. Tí, ktorí milujú Fica a tí, ktorí sa boja takýchto vecí, ktoré navrhujete. A to vám hovorím v dobrom. Tieto veci, keď vyhodíte z programu a odstrihnite sa od nich, od týchto ideologických vecí, ktoré konzervatívne Slovensko nezhltne, potom nebude môcť z vás robiť strašiaka. Dokedy to tam budete mať, dovtedy presne takéhoto typu schôdze a presne to, čo tu robí teraz posledné dva týždne okolo dotácií pre Šimečkovu rodinu, mu budú pomáhať v tom, aby strašiaka z progresívcov urobil a bude mať úspešnú stratégiu do volieb. A zároveň ešte jednu vec by ste mali zmeniť, ak vám na Slovensku záleží. A to je to, aby ste nehrali na seba. Lebo to napríklad, čo robila progresívna úderka v médiách pred minulými voľbami, napríklad v auguste 2023 pred voľbami, kedy priamo šéfredaktor vášho de facto straníckeho média, priznajme si, je to pravda, ako netreba to skrývať, vidíme to za posledné týždne úplne krásne, kedy šéfredaktor Denníka N Kostolný napíše, že ľudia, a to napísal kľúčový komentár o stratégii ako poraziť mafiu, alebo resp. ako jej zabrániť, aby sa dostala k moci, tak napísal, že kľúčové je, aby Progresívne Slovensko malo viacej hlasov jako SMER. Absolútna lož. Nikde v tom komentári ste nenašli napísané, že nie-nie-nie, dôležité je, aby tie demokratické sily mali viacej hlasov ako tá mafia, ktorá sa tlačí k moci s pomocou fašistov. A toto je druhá vec, ktorú podľa mňa a v dobrom vám hovorím, že by ste mali zmeniť. Ak budete hrať na seba, a to teda viete, že ja tú SaS-ku nemusím, ale dobre, Sulík už je, už tam dojí klokanov, takže povedzme si, možno sa to zlepší. Ak budete hrať len na seba, tak tá SaS-ka to nedá. Ak budete hrať len na seba, tí demokrati to nedajú. Ja viem, že vy poviete, že každý nech sa zariadi, ale vy nemôžete jedným dychom hovoriť, že vám na Slovensku záleží, keď vám nezáleží na úspechu celej tej demokratickej zostavy a ešte raz hovorím, nás opomeňte, kašlite na nás. My sme tam v poslednej rade. Kašlite na nás, akože neexistujeme. Ale máte tu partnerov, s ktorými hovoríte alebo robili ste protesty, hovoríte, že len vy ste tá opozícia. Tak keď vám na tom záleží, aby ste spoločne uspeli, nemôžete hrať len na seba. A Fico to veľmi dobre vidí, že vy a vaši podporovatelia v médiách hrajú len na vás, že jedine to Progresívne Slovensko je pre nich ako myslené akože vízia progresívna, alebo vízia Progresívneho Slovenska je to jediné správne, tým pádom v tých médiách hrajú na vás, vám to dobre robí. Jasné, čo ja by som za to dal, ak by niekto napísal čo i len jeden, jediný pochvalný článok o tom, čo sme dobre urobili. Nedokázali to. Tisíce negatívnych článkov vaši ľudia, vám spriaznení duchovne ľudia búšili proti nám ruka v ruke s Ficom, s fašistami, s Gašparom, zločincom, a podobnými, lebo to bolo to najhoršie, čo sme tu žili. Úplne najhoršie bolo to, že sme si dovolili sa spolčiť s fašistami Tarabom a podporiť vlastne daňový bonus pre deti. Pre rodiny 200 eur na dieťa. Aj v tých vašich médiách všetci tí pisálkovia progresívni hovorili o tom, jak ten Taraba je fašista. Čuduj sa svete, lusknutím volieb z Tarabu bol vážený pán podpredseda vlády a odvtedy ani jednu jedinú zmienku a fašistovi Tarabovi v tých médiách nenájdete. Čiže ešte raz, ak chcete hrať Ficovu hru, tak si myslite, že to je Ficova pomsta. Ak chcete prečítať Ficovu hru, tak pochopte, že Fico hrá to, aby vyšiel vám v ústrety, vášmu egu, aby vy ste boli jediní súper Fica a aby z vás vyrobil strašiaka pred konzervatívnou časťou Slovenska, kde sa on samo definuje, že on je tu zrazu konzervatívec, ktorý má nejaké konzervatívne hodnoty. Človek, ktorý nieže nepozná, ale nedodržuje ani jedno z toho desatora, ktoré má. On sa tu zrazu pozícionuje do pozície konzervatívca na Slovensku. Prepáčte, úprimne vám to hovorím, ak vám na Slovensku záleží a ešte raz hovorím, nehovorím vám to preto, že by som sa vám chcel strkať do zadku, na nás zabudnite, my si pôjdeme svojou cestou. A dokedy vy budete mať vo vašom programe to zlo, podľa mňa ktoré máte, a to máte 90 % dobra, ale keď tam budete mať zlo typu, že chcete dievčatám, neplnoletým, preplácať utajené potraty pred ich matkami a otcami, dovtedy budem hovoriť o tom, že, bohužiaľ, vo vašom programe je aj zlo. A strašne rád by som bol, aby ste ho odtiaľ vyhodili. Mne to je jedno, jak sa posuniete do stredu, čokoľvek, hocičo, za akou zámienkou, ale zoberiete aj Ficovi argument, aby z vás toho strašiaka robil. Každopádne táto schôdza je zároveň dôkazom, že či teda Gašpar, Fico a ostatní, ktorí to navrhujú, že oni vlastne hlboko pohŕdajú svojimi vlastnými voličmi, že oni zásadne podceňujú intelekt svojich vlastných voličov. A ja teraz nehovorím, že nie je čo podceňovať, že pri veľkej časti ich voličov naozaj ten intelekt je hlboko dole, ale je tam veľmi zaujímavá časť ľudí, ktorí to v hlave majú vcelku v poriadku. A v tých voľbách, áno, nechali sa oklamať rôznymi emóciami a propagandou, ktorá bola šírená, bohužiaľ, aj z tých progresívnych médií proti predošlým vládam. A, bohužiaľ, aj preto, lebo vy ste v tej kritickej chvíli zlyhali. A ja vám teraz tu na tomto mieste poviem, že my ako naše hnutie a myslím si to úprimne, jediné, poctivé protikorupčné hnutie SLOVENSKO, my pri tomto hlasovaní nezlyháme. A nebudeme vám vracať niečo, oko za oko a zub za zub. Ale vy ste 15. decembra 2022 v tejto miestnosti zlyhali. Predtým zasadlo vaše predsedníctvo a vy ste povedali, že áno, podporíte dôvody na povalenie Hegerovej vlády a ja vám prečítam z toho zdôvodnenia, za ktoré váš jediný zástupca Valášek s požehnaním predsedníctva hlasoval: vláda očividne rezignovala na boj s korupciou a mafiánskym štátom. Pod toto ste sa vy v kritickej chvíli, v ktorej išlo o demokratické Slovensko, podpísali, lebo toto bolo napísané v návrhu, za ktoré Progresívne Slovensko prostredníctvom svojho jediného poslanca nie zbrklo, ale po rozhodnutí predsedníctva hlasovalo. Ja sa aj ako čudujem, že pod tým návrhom bol podpísaný aj Pellegrini a spol. alebo vlastne v jeho prípade ani nie, ale všetci tí ostatní fašisti, smeráci, ktorí teraz tu zrazu hovoria o progresívnej, alebo LGBTI nejakej úderke, ktorá prideľuje dotácie, že vlastne všetci hlasovali za vetu, ktorá takisto bola vtedy v tom zdôvodnení, a citujem: "Vláda nebola schopná čo aj len v minimálnej miere uľahčiť život LGBTI+ ľudí." Za toto hlasoval Fico. Za toto hlasoval, no Gašpar tu nebol, všetci títo jeho spolubratia v tričku, ktorým dnes ide o to, aby tu chránili hodnoty, ktorí hovoria, že tuto LGBTI nacucnuté na rôzne dotačné schémy vtedy hlasovali. Povalili kvôli tomu Hegerovu vládu, podotýkam, a zrazu dnes objavujú niečo, čo vtedy chránili. Dnes bojujú proti tomu. Vtedy im vadilo, že nebola podpora LGBTI ľudí. Práve preto je to podľa mňa aj v rozpore s tým, čo vtedy tvrdili a dnes teda čo tvrdia touto schôdzou. Takže nie, my nebudeme ako vy. My sa nebudeme spolčovať s mafiou, ako ste sa spolčili vy, ľudia z Progresívneho Slovenska 15. decembra 2022. Možno v chuti čím skôr vládnuť. A v nedočkavosti, že čím skôr sa dostať k moci a teda ukázať na tie krajšie progresívne zajtrajšky. Ale práve v takých kľúčových chvíľach sa ukazuje skutočný charakter ľudí, občianskych združení, ale aj politických strán. A, bohužiaľ, vy ste tento test vtedy nezvládli. Vy ste mohli chvíľu vydržať. Ale pridať naozaj po uvážlivej debate a rozhodnutí svojho jediného zástupcu, aby hlasoval spolu s týmito mafiánmi či zo SMER-u, z HLAS-u, z REPUBLIKY, od Kotlebu a Tarabu a spol. a spolčiť sa s nimi a, samozrejme, aj s SaS a povaliť Hegerovu vládu a nebyť schopný vtedy podržať chrbát niekomu, kto stojí na tej demokratickej časti a kto drží tú hrádzu voči mafii, aby sa opäť nedostala k moci, tak vtedy ste ukázali, že ste ešte nedospeli. Ja pevne verím, že dospejete v tom, lebo percentá dospelú stranu určite nerobia a percentá preferencií určite neukazujú to, že komu ako na krajine záleží. Aj Hitler mal dosť percent, ale to vás s ním neporovnávam. Čiže určite percentá nie sú znakom toho, že by ste robili dobrú politiku, lebo v tých kritických chvíľach sa prejaví. A dobrá politika nie je plné námestia, bohužiaľ, bez požiadaviek a verejného tlaku, ktoré de facto nemajú výsledok. Reálne ste mohli podržať demokraciu a demokracii chrbát toho 15. 12. na tomto mieste a preto vám teda hovorím už tretíkrát a nedokončil som tú myšlienku, že my sa nikdy v našom hnutí nespolčíme a nebudeme kolaborovať s mafiou, ako ste to, bohužiaľ, vtedy urobili vy, a preto sa ani hlasovania nezúčastníme. Nech si hlasujú, ako chcú, keď si povedali, keď si Šimečku upiekli, nech si ho aj zjedia. Dobre. Nerobí to teda preto, že by to bola pomsta, ale robí to preto, lebo stratégia a dokonalá stratégia urobiť z vás jediného partnera, jediného súpera a strašiť dostatočne týmto ľudí, lebo vie, že čím bude silnejšie Progresívne Slovensko, tým väčšia šanca, že prepadne SaS-ka, tým väčšia šanca, že prepadnú demokrati. A ešte raz hovorím, vôbec neberte nás do úvahy. My sa zariadime. Zároveň, samozrejme, a ja som teda hlboko o tom presvedčený, že Fico už dlhé týždne vie o tom, že Komisia nám sekne po krížoch, alebo resp. jemu sekne po krížoch za novelu Trestného zákona a za tú fiktívnu trošku akože zmenu novely alebo teda tú novelizáciu novely, ktorou sa snažili zalepiť oči Komisii. To, čo sme sa včera dozvedeli, že Európska komisia nám už zastavila peňazovod cez plán obnovy a myslím si, že je to len otázka času, kedy zastaví aj čerpanie eurofondov, Fico o tom určite týždne a mesiace vedel. Takéto rozhodnutia sa nerobia tak, že sa to dozviete z médií alebo z nejakého Bloombergu alebo Reutersu. To sú rozhodnutia, o ktorých premiér alebo teda ten príslušný minister vedel minimálne mesiac, možno dva, že reálne k takémuto kroku to speje a Ficovi prišlo vhod vytiahnuť túto kartu a zahrať Šimečkom. Na druhej strane si ale nehovorme, že, alebo sa neklamme, lebo nebolo by to poctivé, že nie je pravda, niektoré veci, ktoré tu títo ľudia hovoria. Samozrejmé, že oni ich zásadným spôsobom skresľujú, ale nehovorme a netvrďme a neklamme ľudí a nepohŕdajme našimi vlastnými voličmi, že nie je pravda, že progresívci na Slovensku sa akosi záhadne nacucli na každú možnú dotáciu, ktorá na Slovensku sa dá čerpať. Je to jednoducho tak. Áno, jedným dychom hovorím, že kto ich tam pustil, tak bol to práve Fico a jeho napríklad minister Borec, ktorý toho pána, ktorý tu bol spomínaný, riaditeľa odboru ľudských práv tam v roku 2012 dosadil. Neklamme ľuďom, že nie je pravda, že tento človek, ktorý je hrdý člen LGBTI komunity, si k sebe pritiahol projekty, o ktorých mala rozhodovať nezávislá komisia a zrazu rozhodoval o nich on. A boli tam napríklad dva projekty, o ktorých viacero rokov za sebou rozhodoval, a to bol projekt, áno, o dotácii pre mamu pána Šimečka a druhý projekt - dotácia o, na dúhový pride. Že prosím vás, nesnažme sa teraz tváriť, že všetko, čo tu tí ľudia hovoria, aj keď, samozrejme, manipulatívnym spôsobom, že všetko je absolútna lož. Toto je pravda. Toho človeka tam dosadil Fico, to treba v prvom rade povedať, čiže nemá právo vôbec šancu alebo právo kritizovať. Ale po druhé, gay rozhodoval o tom, či gayovia budú mať dotáciu na svojom pochode. To je to isté, ako keby ste si vybrali slepého, aby rozhodoval o tom, že či podporíme pochod slepých. Ako ten, môžme sa tváriť, že takéto rozhodovanie je v niečom spravodlivé a, Mišo, môžeš sa smiať, koľko chceš, ale sám uznáš, že ak by to robili oni, tak ich za to kritizuješ. Ak by dali, to je jedno, však vymysli si, úchyláci nejakí z prezidentského paláca aby rozhodovali o tom, že či podporia nejakých úchylákov druhých. No asi by sme všetci to kritizovali, že to nie je správne a že to asi nemôže byť objektívne rozhodnutie. Takže je to pravdou, že progresívci sú mimoriadne úspešní v čerpaní dotácií. Je pravdou, že sú, že to je dlhé roky, je pravdou, že tento systém podpory a nacucnutia sa na verejné zdroje spustil Fico za svojej samovlády, že nemôže sa vyhovárať na nejakého svojho koaličného partnera. Mal tu vtedy 83 kolesíkov a bolo to tým pádom jeho rozhodnutie, jeho zodpovednosť. A je pravdou, že je to podlé z jeho strany teraz vyčítať niečo niekomu, kto vlastne fungoval v jeho systéme, ktorý on stvoril. Zároveň je pravdou, že mu to roky nevadilo a zrazu mu to vadí. Veľmi dobre o tom vedel, ale asi mu vtedy, možno nechcem povedať, že mal Boha pri sebe, lebo ancikrist Boha pri sebe nemôže mať, ale možno vtedy si uvedomoval, že nemôže človek, ktorý cucá miliardy zo štátneho rozpočtu na spriaznené účty, nemôže kritizovať niekoho, kto cucká státisíce, možno za roky milióny. Tak možno mal akú-takú hanbu a teda toto jednoducho nepoužil. Ale čo vám poviem ešte aj tak osobne, už niektorí tu nie ste, lebo ma nemôžete možno počúvať, je pravdou aj to a ja to poviem teda, to je také osobné a možno sem nepatrí, mňa sa strašne dotýka, ako koketujete s týmito zločincami. Keď som tu minule videl, ako pol hodinu tu Gašpar koketoval s vašimi poslankyňami a chichi-chacha-chocho so zločincom po prijatí novely Trestného zákona, mne je z toho ľudsky zle. Ja by som to nedokázal. Keď vidím vaše poslankyne alebo poslancov, ako koketujete s nejakým Mažgútom, ako koketujete s Jarjabkom a s týmito ľuďmi, my sa tu bratríčkujeme, bratríčkujete mimo kamier a mimo mikrofónov, je mi z toho ľudsky zle a chcem vás poprosiť, ak to nemusíte robiť, nerobte to. A ak to chcete robiť, robte to, prosím vás, a pozrite sa najprv, či tam nie je Matovič, lebo ja sa povracam na tej chodbe. Je mi odporné naozaj, keď ľudia, ktorí tu demontujú demokraciu ako Tibor Gašpar, zločinec Tibor Gašpar, ktorý predal políciu a najvyššie poschodie Policajného zboru alebo elitný útvar Policajného zboru Národnú kriminálnu agentúru mafiánovi Bödörovi, tu najprv presadí novelu Trestného zákona a za pol hodinu vaše poslankyne alebo poslanci si tu vymieňate pomaly jazýčkové. Mne je z toho zle. Prepáčte. Keď bojujete proti zločinu, bojujte do dôsledkov. Ja som tým zločincom v živote ani ruku nepodal. Ako sa s nimi vy môžete takto bratríčkovať? A opäť to je rada v dobrom, nerobte to, prosím. Lebo potom môžete oklamať milióny ľudí, že vám úprimne záleží na Slovensku a demokratickom, ale keď ja vidím, čo robíte mimo kamier, ešte raz hovorím, na mňa sála z toho neúprimnosť alebo to, že je to divadlo možno pri niektorých z vás. Neverím, že to dokážete všetci. Zároveň, keď hovoríte a keď mi tu chce hovoriť ja neviem kto, že však aj Matovič bol premiér, bol ministrom financií, prečo nesekol po krížoch progresívnym dotáciám alebo progresívcom pri dotáciách, tak chcem vám povedať, že nikto iný nesekol progresívcom pri dotáciách po krížoch viac ako ja. (Prerušenie vystúpenia predsedajúcim.)